Små til middelsstore, slanke og langbeinte, mørke trebukker med tegninger av lyse skjell, vanligvis tegnet i brunt eller svart og hvitt eller lysgrått. Artene kan minne noe om vepser. Antennene er spinkle og omtrent halve kroppslengden. Pronotum er tønneformet. Dekkvingene er litt avsmalnende bakover, det bakerste bakkroppsleddet stikker gjerne ut bak dem. Beina er lange og slanke. Artene i denne slekten utmerker seg ved å være særlig spinkle og langbeinte.